KOMMISSIONENS FORORDNING (EF) Nr. 1544/1999

af 14. juli 1999

om fravigelse af forordning (EF) nr. 1223/94 om de særlige gennemførelsesbestemmelser for ordningen med forudfastsættelsesattester for visse landbrugsprodukter, som ikke omfattes af traktatens bilag II

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter(1), senest ændret ved Kommissionens forordning (EF) nr. 2491/98(2), særlig artikel 8, stk. 3, første afsnit, og

ud fra følgende betragtninger:

(1) I Kommissionens forordning (EF) nr. 1223/94(3), senest ændret ved forordning (EF) nr. 1367/1999(4), er det fastsat, at forudfastsættelsesattesterne for korn, der udføres i form af varer, der ikke er omfattet af traktatens bilag I, er gyldige indtil udløbet af den femte måned efter ansøgningsmåneden;

(2) på grund af den nuværende situation på markedet for majs vil det være hensigtsmæssigt at begrænse udstedelsen af attester for ikke at udnytte de mængder, der er beregnet for det nye produktionsår; de attester, der skal udstedes i de kommende måneder, skal være forbeholdt de udførsler, der finder sted inden udgangen af august 1999; for at nå dette mål er det nødvendigt midlertidigt at begrænse gyldighedsperioden for de forudfastsættelsesattester, der udstedes, til den 31. august 1999; bestemmelserne i artikel 4, stk. 1, i forordning (EF) nr. 1223/94 bør derfor fraviges midlertidigt;

(3) for at sikre en hensigtsmæssig forvaltning af markedet og undgå spekulationer bør det fastsættes, at toldformaliteterne ved udførsel i forbindelse med visse attester for majs, der udføres i form af varer, der ikke er omfattet af traktatens bilag I, skal være opfyldt senest den 31. august 1999, hvad enten det drejer sig om direkte udførsel eller udførsel, der finder sted i henhold til den ordning, der er fastsat i artikel 4 og 5 i Rådets forordning (EØF) nr. 565/80 af 4. marts 1980 om forudbetalidng af eksportrestitutioner for landbrugsprodukter(5), ændret ved forordning (EØF) nr. 2026/83(6); denne begrænsning er en afvigelse fra bestemmelserne i artikel 28, stk. 6, og i artikel 29, stk. 5, i Kommissionens forordning (EF) nr. 800/1999 af 15. april 1999 om fælles gennemførelsesbestemmelser for eksportrestitutioner for landbrugsprodukter(7);

(4) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Horisontale Spørgsmål i Forbindelse med Handel med Forarbejdede Landbrugsprodukter uden for bilag II -

UDSTEDT FØLGENDE FORORDNING:

Artikel 1

1. Uanset artikel 4, stk. 1, i forordning (EF) nr. 1223/94 er de forudfastsættelsesattester for majs - med undtagelse af majs anvendt i form af glucose, glucosesirup, maltodextrin eller maltodextrinsirup henhørende under KN-kode 1702 30 51, 1702 30 59, 1702 30 91, 1702 30 99, 1702 40 90, 1702 90 50, 1702 90 75, 1702 90 79, og 2106 90 55 - hvorom der ansøges fra datoen for denne forordnings ikrafttræden indtil den 31. august 1999, gyldige indtil den 31. august 1999.

2. Toldformaliteterne ved udførsel i forbindelse med ovennævnte attester skal være opfyldt senest den 31. august 1999.

Denne begrænsning gælder også for de i artikel 32 i forordning (EF) nr. 800/1999 omhandlede formaliteter, når det drejer sig om produkter, som på grundlag af disse attester er omfattet af den i forordning (EØF) nr. 565/80 fastsatte ordning.

I rubrik 22 i disse attester indføjes en af følgende angivelser:

Limitación establecida en el apartado 2 del artículo 1 del Reglamento (CE) n° 1544/1999

Begrænsning in henhold til artikel 1, stk. 2, I forordning (EF) nr. 1544/1999

Kürzung der Gültigkeitsdauer gemäß Artikel 1 Absatz 2 der Verordnung (EG) Nr. 1544/1999

Περιορισμός προβλεπόμενος στο άρθρο 1 παράγραφος 2 του κανονισμού (ΕΚ) αριθ. 1544/1999

Limitation provided for in Article 1(2) of Regulation (EC) No 1544/1999

Limitation prévue à l'article 1er paragraphe 2 du règlement (CE) n° 1544/1999

Limitazione prevista all'articolo 1, paragrafo 2, del regolamento (CE) n. 1544/1999

Beperking als bepaald in artikel 1, lid 2, van Verordening (EG) nr. 1544/1999

Limitação estabelecida no n.o 2 do artigo 1° do Regulamento (CE) n.o 1544/1999

Asetuksen (EY) N:o 1544/1999 1 artiklan 2 kohdassa säädetty rajoitus

Begränsning enligt artikel 1.2 i förordning (EG) nr 1544/1999.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 14. juli 1999.

På Kommissionens vegne

Franz FISCHLER

Medlem af Kommissionen

(1) EFT L 318 af 20.12.1993, s. 18.

(2) EFT L 309 af 19.11.1998, s. 28.

(3) EFT L 136 af 31.5.1994, s. 33.

(4) EFT L 162 af 26.6.1999, s. 31.

(5) EFT L 62 af 7.3.1980, s. 5.

(6) EFT L 199 af 22.7.1983, s. 12.

(7) EFT L 102 af 17.4.1999, s. 11.